cyanic-selkie/wikianc huggingface dataset:
Miražtoppen
Miražtoppen er ein fjelltopp, 1485 moh, nord i sentrale delar av Steinmulen i Gruberfjella i Dronning Maud Land. Det vart oppdaga og kartlagd frå flyfoto av Den tyske antarktisekspedisjonen, 1938-39. Det vart kartlagd frå flyfoto og landmålingar av den norske antarktisekspedisjonen, 1956–60. Den sovjetiske antarktisekspedisjonen kartla det på ny i 1960–61, og kalla det Gora Mirazj (Hildringsfjellet).
Freienbach
Freienbach er ein kommune i distriktet Höfe i kantonen Schwyz i Sveits. Kommunen har innbyggjarar  og eit areal på. Kommunesenteret ligg 418 meter over havet.
Sjursøya
Sjursøya er eit hamneområde i Oslo.
Opphavleg var Sjursøya ei kupert og idyllisk lita øy i Oslofjorden, ikkje langt frå land. Men etter anleggsarbeid på 1920- og 30-talet vart øya omgjort til ei landfast utstikkar med kaier og andre innretningar, og kom til å inngå i den hamna som vart bygd sørover langs foten av Ekebergåsen i Oslo mot Bunnefjorden.
I gamal tid budde det ein fiskarfamilie på Sjursøya, og fiskaren sette vanlegvis garna på nordvestsida av øya. Frå 1870-åra og fram til 1920 var det berre sumarhus, sumarvillaer, for velberga osloborgarar på øya, som var blant dei fyrste øyane i Oslofjorden som vart teke i bruk til slikt. Øya hadde ikkje brusamband med fastlandet, og var så strengt privat at ingen uvedkomande fekk gå iland. Eigedomane var skilde frå kvarandre med gjerde. Forfattaren Johan Borgen har skildra livet og tilhøva her i bokverket Barndommens rike frå 1965; i barndommen hans disponerte familien eit av desse sumarhusa.
Hamnevesenet byrja i 1921 å sprengje ned og planere ut heile øya, og fjerna dei tretten villaene som stod der då. Sprenginga og utfyllinga vart gjort som naudsarbeid for å sysselsette arbeidslause, og mange av dei som tok del i dette, var urøynde og utan kunnskap om slikt arbeid. I 1934 var det fylt ut heilt til lands, slik at den no heilt flate øya hadde vorte landfast, og bygginga av kaier tok til.
I dag dominerast Sjursøya av ymse bygningar og innretningar som trengst for moderne lossing og lasting av skip og lagring av lasta. Her er vegar og jarnbanespor, lagerskur, heisekraner og lagerplass for containerar, store siloar for sement, fleire bensin- og oljetankar og dessutan innretningar for å fylle flybensin i tankvogner for å frakta han på jarnbane til Oslo lufthamn, Gardermoen.
Ei alvorleg jarnbaneulukke skjedde på Sjursøya 24. mars 2010, då eit sett på 16 tomme jarnbanevogner for containerar rulla ukontrollert frå Alnabru godsterminal og skiftestasjon i Oslo og ned Loenga-Alnabrulina til Sjursøya, der dei trefte ein bygning. Høgdeskilnaden er om lag 90 meter, og vognsettet hadde stor fart då det trefte bygningen. Tre personar på Sjursøya vart drepe, og fire skadd.
Easter Is Cancelled
Easter Is Cancelled er det sjette studioalbumet til det britiske hardrockbandet The Darkness. Det kom ut 4. oktober 2019 på Canary Dwarf og Cooking Vinyl.
Bakgrunn
Albumet vart først annonsert 4. april 2019, via ein video publisert på den offisielle Youtube-kanalen til bandet, der bandmedlemmane las eit dikt. Eit par dagar seinare annonserte dei òg detaljar om ein britisk turné for å marknadsføre albumet. Den første singelen frå albumet, «Rock and Roll Deserves to Die», kom ut 6. august 2019, i lag med ein tilhøyrande musikkvideo.
Mottaking
Albumet fekk generelt positive meldingar. På Metacritic, som gjev ein normert karaktert opp til 100 basert på tilgjengelege meldingar frå ulike media, har albumet ein score på 70.
I følgje Neil Yeung på Allmusic: «Trass i ein opprørande tittel og eit medfølgjande plateomslag som syner frontmannen Justin Hawkins som ein Jesus på krossen som klarar å kome seg laus, er albumet overraskande – etter Darkness-standard – tamt, fokusert og seriøst, og set til side openberr hedonisme og annan humor til fordel for litt hjarte og sjel ved å bruka kjente prøvesteinar som Queen, Thin Lizzy og AC/DC som deira soniske grunnlag. The Darkness er på ingen måte gamle og kjedelege her, dei har nettopp gjort ein samla innsats for å tilby meir substans i deira søken etter å oppvega verkelege vondskap som fromme hyklarar, løgnaktige politikarar og fascistiske bigotar. Easter Is Cancelled er ein svevande og melodisk evolusjon for mørket, eit friskt skritt inn i modning som beheld deira campy, moro-elskande ånd utan all smuss og skitt.»
Kristoffer Svanø
Kristoffer Olsson Svanø var ein norsk gardbrukar og stortingsmann frå Kinn i Sunnfjord. Ole Svanøe var far hans.
Svanø gjekk på Jakob Sverdrup sin landbruksskule på Sem i Vestfold. Seinare overtok han den store Svanøy-garden etter far sin. Han var i mange år medlem av heradsstyret i Kinn og var ordførar 1846-47, 1849-50, 1852-53 og 1868-49.
Svanø representerte Nordre Bergenhus på Stortinget i 1848, 1851, 1858, 1859-60, 1865-66 og 1868-69, på omframstortinget 1858 møtte han som 1. varamann i staden for Ulrich Sverdrup. Han var 1848 medlem av budsjettkomiteen, 1851 av konstitusjonskomiteen og arbeidarkomiteen, 1859-60 av kyrkjekomiteen, 1865-66 av konstitusjonskomiteen og 1868-69 av kyrkjekomite nr 1.
Han døydde på Svanøy i 1887.
Ole Svanøe
Liv og gjerning
Svanøe var son til ein gardbrukar på Stave i Ål. I 1801 trefte han Hans Nielsen Hauge og vart med Hauge på tur frå Gol til Lærdal. Frå då av var han ein av Hauges næraste vener. Deretter reiste han til heimbygda att og var gardbrukar på farsgarden til 1804. Då selde han garden i Ål og kjøpte godset Svanøy i Kinn prestegjeld i Sunnfjord. Bak kjøpet stod Hans Nielsen Hauge. På Svanøy dreiv han stort gardsbruk og fiskeri, anla sagbruk og skipsverft og dreiv nokre år med saltbrenning. År 1812 tok han borgarskap i Bergen og dreiv handel. Han budde nokre år i Sandviken ved Bergen, flytta så tilbake til Svanøy.
Heile sitt liv var Svanøe ein av dei mest verksame haugianarane. Han var mellom dei som hadde størst innverknad i rørsla, og vart i Hauge sitt testament innsett som ein av «dei eldste».
Svanøe var 3. representant frå Nordre Bergenhus amt på omframstortinget 1814. Seinare representerte han amtet på Stortinget 1821-28, 1836-37 og 1842. I 1821 var han medlem av fem komitear, mellom dei komiteen om gasjar og pensjonar. Både i 1821 og på omframstortinget 1822 var han medlem av budsjettkomiteen. I 1824 var han medlem av justiskomiteen og komiteen om innløysinga av riksbanksetlane. På Stortinget 1827 var han medlem i komiteen om jordbruk og fedrift, samt komiteen om brennevinslova. I 1836 var han medlem av konstitusjonskomiteen og i 1842 av desisjonskomiteen. Tildelt borgardådsmedaljen i sølv.
Han døydde på Svanøy i 1859.
Now & Then av Carpenters
Now & Then er det femte studioalbumet til The Carpenters, gjeve ut 16. mai 1973. På årslista til Cash Box får 1973 låg Now & Then på 20. plass. Det var mora til Richard og Karen, Agnes Carpenter, som føreslo tittelen på albumet.
Eldre songar var byrja og bli populære kring 1973, så B-sida av albumet inneheldt ein medley av gamle songar. Medleyen starta med Carpenters sin eigen «Yesterday Once More». Tony Peluso, gitaristen til the Carpenters, har stamma som radiopratar gjennom medleyen, som inkluderer songane «The End of the World», «Dead Man's Curve», «Johnny Angel» og «One Fine Day». Fleire «lyttarar» ringar òg inn i medleyen. Ein av desse er Mark Rudolph, eit syskenbarn av the Carpenters.
Bilen på framsida av omslaget, ein Ferrari 365 GTB/4 («Daytona») frå 1973 var eigd av Richard Carpenter.
Valle kyrkje i Lindesnes
Valle kyrkje ligg på austsida av elva Audna, på Vigeland i Lindesnes kommune. Kyrka er ei lafta krosskyrkje som vart innvigd i 1793. Ho har 6 galleri og 600 sitjeplassar.
På slutten av 1980-talet vart taket på kyrkja restaurert, og til 200-årsjubileet i 1993 vart kyrkja restaurert inni. Mellom anna vart den naturlege fargen på tømmerveggane avdekka.
Det er dokumentert at det var kyrkje på Valle i 1390. Plasseringa er ikkje kjend. I 1577 bygde Peder Claussøn Friis ei ny kyrkje i nordenden av dagens kyrkjegard. Ho vart kalla Peder Claussøns kyrkje og var i bruk til 1792, då ho vart riven. Dagens kyrkje vart bygd i 1793.
I Valle kyrkje heng eit måleri av Peder Claussøn Friis som mellom anna har vore stilt ut på Nasjonalgalleriet. Måleriet og andre gjenstandar er overførte frå Peder Claussøns kyrkje.
På Valle kyrkjegard finn ein gravene til foreldra til Gustav og Emanuel Vigeland, Anna og Elisæus, og til eldste broren, Theodor. Desse er freda. Gravsteinane er utforma av Gustav, som vart konfirmert i Valle kyrkje i 1883. Han har òg utforma statuen av Peder Claussøn Friis utanfor kyrkja. Krigsminnesmerket på kyrkjegarden er laga av fillenevøen til Vigeland-brørne, Arne N. Vigeland.
Lost & Found av America
Lost & Found er det 18. studioalbumet til America, utgjeve 5. mai 2015 av America Record. Det var det første albumet med originale songar sidan Here & Now i 2007. Det omfattar musikk spelt inn mellom 2000 og 2011, men ikkje gjeven ut før. Songen «Driving», ein livleg singel, vart noko spelt på radio.
Medverkande
med:
Produksjon
Frederik Johnstrup
Johnstrup vart bachelor i 1844 og vart professor i mineralogi og naturvitskap ved Sorø Akademi i 1846. Då akademiet vart lagt ned i 1848 vart han assisterande lektor i Kolding. Tre år seinare underviste han i Sorø og i 1866 vart han professor i mineralogi og geologi ved Universitetet i København og Polyteknisk institutt.
I 1876 leia han ein ekspedisjon til Island for å studere Askja og vulkanane ved Mývatn i lag med Þorvaldur Thoroddsen som guide.
Dhow
Dhow er ein båttype som tradisjonelt vart bygd rundt Arabiahavet og Persiabukta. Han fører eit eller fleire latinske segl, g kan også drivast med årer. Storleiken kan variera frå mindre båtar, 15 til 20 fot, til større havgåande fartøy opp til 300 tonn. Nemninga «dhow» vert ikkje brukt av arabarane, men er truleg ei avleiing frå swahili eller eit gammalt arabisk ord for båt.
Det finst mange ulike typar dhowar, blant anna ghanja, boom og battil. Båtane kunne ha skrog med flatt akter, eller med ein akterstamn. Eit døme på dhow med akterstamn er boomen, som var svært vanleg i Kuwait.
Kareby
Kareby er ein svensk tettstad i Kungälvs kommun i Västra Götalands län i landskapet Bohuslän. I 2005 hadde tettstaden 286 innbyggjarar.
Lækjarar Utan Grenser
Lækjarar Utan Grenser (fransk: Médecins Sans Frontières, MSF) er ein internasjonal hjelpeorganisasjon. Dei har internasjonalt kontor i Sveits. Lækjarar Utan Grenser er ein nøytral, upartisk og sjølvstendig, medisinsk ikkje-statleg organisasjon som reddar liv og lindrar naud. Organisasjonen hjelper dei som har størst trong for medisinsk hjelp, uavhengig av etnisk, politisk, og religiøs tilhøyre. Dei held seg også nøytrale i krig og konfliktar.
Lækjarar Utan Grenser gir naudhjelp til menneske i krig, kriser og katastrofar, og menneske som ikkje har tilgang til helsetenester. Organisasjonen varslar om overgrep og gløymde kriser og driv langsiktig arbeid blant folkegrupper som lev i kroniske krisesituasjonar. Millionar av menneske verda over manglar tilgang til grunnleggjande helsetenester grunna krig, konflikt, naturkatastrofar eller fattigdom. Det er desse menneska arbeidet til Lækjarar Utan Grenser rettar seg mot.
Over 30 000 personar – for det meste lokale legar, sjukepleiarar og anna medisinsk personale, logistikkekspertar og vass- og sanitæringeniørar og administrative tilsette – gir tilbod om medisinsk hjelp i over 70 land. I 2016 gjennomførte Lækjarar Utan Grenser over 9 millionar konsultasjonar. I same år assisterte dei over 250 000 fødslar, gjorde 1,2 millionar vaksinasjonar og behandla 2,5 millionar tilfelle av malaria. Lækjarar Utan Grenser vart stifta i 1971, etter Biafrakrigen. Grunnleggarane var ei gruppe franske legar og journalistar som ynskte å gi tilbod om medisinsk hjelp, uavhengig av rase, religion og politisk tilhøyrsle. For å oppnå dette målet, legg organisasjonen vekt på «uavhengig og upartiskheit». Det vil mellom anna sei at avgjersler vert tekne uavhengig av politiske, religiøse og økonomiske faktorar. For å tryggje sjølvstendet til organisasjonen, tek Lækjarar Utan Grenser imot få midlar frå statar og andre institusjonar. Over 80% av midla kjem frå private aktørar. Dette gjer det mogeleg for Lækjarar Utan Grenser å heve røysta si når det kjem til krig, korrupsjon og andre hinder for medisinsk hjelp.
Struktur
Lækjarar Utan Grenser vart skipa i Frankrike i 1971 og er politisk og religiøst uavhengig. Målsetjinga deira er å hjelpa folkegrupper i naud, offer for naturkatastrofar eller menneskeskapte katastrofar og offer i væpna konfliktar. Dei ynskjer å ikkje diskriminera på bakgrunn av rase, religion eller politisk tilhøyrsle. Dei er vortne mest kjende for arbeid i katastrofeområde, men dei driv også langsiktig arbeid blant mindre heldig stilte folkegrupper i Afrika, Asia, Latin-Amerika og Europa. Dei har rundt 3000 tilsette lækjarar og over 15 000 lokale tilsette.
Lækjararar Utan Grenser har fem operasjonelle senter i Brüssel, Paris, Amsterdam, Barcelona og Geneve. I tillegg har dei seksjonar i 19 land: Belgia, Frankrike, Nederland, Spania, Sveits, Noreg, Danmark, Sverige, Hong Kong, Italia, Tyskland, Storbritannia, USA, Australia, Canada, Japan, Austerrike, Luxembourg og Hellas.
Lækjarar Utan Grenser vann Nobels fredspris i 1999 "i erkjenning av det humanitære pionérarbeidet til organisasjonen på fleire kontinent."
Kjelder
, skriven av Geir Sverre Braut.
Cardito
Cardito er ein kommune i provinsen Napoli i regionen Campania i Italia. Kommunen har 22 000 ibuarar og dekker ei flatevidd på 3,21 km². Cardito ligg 14 kilometer nord for provinshovudstaden Napoli, og kan reknast som ein forstad eller bydel til storbyen.
Tidlegare var Cardito best kjend for produksjonen av jordbær og asparges. I dag vert det også laga mozzarellaost her.
Byen vart kan hende grunnlagd av folk frå nærliggjande Atella, kring 350-300 f.Kr.
Sjokoladekake
Sjokoladekake er ei kake laga av sjokolade i smelta eller pulverform og ein variasjon av andre ingrediensar.
Planteolje
Planteolje eller vegetabilsk olje er ein type feit olje vunne ut frå plantar, hovudsakleg frå frø og frukter. Planteoljer kan brukast til matlaging i hushald og i næringsmiddelindustrien og som råstoff for kjemisk industri til å laga produkt som såpe, måling og linoleum.
Ei rekkje ulike planteprodukt kan brukast til å laga olje, til dømes soyabønner, jordnøtter, bomullsfrø, solsikkefrø, rapsfrø, linfrø, oliven, kopra (frå kokosnøtter), palmekjerner og palmefrukt. Dei fleste planteoljer har eit høgt innhald (30–60 %) av den essensielle feittsyra linolsyre.
Eit unntak er kokosfeitt og palmekjernefett, som hovudsakleg inneheld metta feittsyrer; palmeolje, som inneheld oljesyre og palmitinsyre; olivenolje, som inneheld oljesyre; og linolje med 45–50 % linolensyre.
Al Ghariyah
Al Ghariyah er ein busetnad på nordaustksyten av Qatar i kommunen Ash Shamal. Han vart grunnlagd i 1885 av nybyggjarar frå byen Al Wakrah. Qatarske stammer allierte med osmanarane og sjeik Jassim bin Muhammed Al Thani kjempa om staden.
Ein har funne fleire skålteikn og andre førhistoriske steinutskjeringar i Al Ghariyah.
Senit-teleskop
Eit senit-teleskop er ein astronomisk kikkert for observasjonar av polhøgd og polhøgdvariasjonar.
Casavatore
Casavatore er ein kommune i provinsen Napoli i regionen Campania i Italia. Kommunen har knapt 19 000 ibuarar og dekker ei flatevidd på 1,53 km². Casavatore lig åtte kilometer nord for provinshovudstaden Napoli, og kan reknast som ein forstad eller bydel til storbyen.
Lise Amundsen
Lise Amundsen er ein norsk bilethoggar og designar. Ho er busett i Halden.
Utdanning
Amundsen gjekk på Statens Håndverks- og Kunstindustriskole i Oslo frå 1950 til 1955. I 1955 og 1959 var ho hospitant hjå bilethoggaren Nils Flakstad og i 1957 studerte ho under Anthony Caro på St. Martins School of Art i London. I åra 1964 til 1964 gjekk ho i steinhoggarlære hjå Fagernes i Halden.
Bilethoggar
Som bilethoggar arbeider i materiala tre, bronse, granitt, bergkrystall og stål og skulpturane hennar er abstrakt symbolretta. Kunstverka hennar finst som offentlege utsmykkingar mange stader i landet. Ho er ekstra godt representert i heimfylket, Østfold, og verka hennar er også å finne utanlands. Ho har hatt ei lang rekkje separatutstillingar i Noreg og vore representert på Haustutstillinga og på kollektivutstillingar også i utlandet.
Roque de los Muchachos-observatoriet
Nordisk Optisk Teleskop (NOT), eit dansk-finsk-norsk-svensk samarbeidsprosjekt (2,5 m; 1989), høyrer òg med til observatoriet. Frå 1997 er også Island med på NOT.
Lise Amundsen
Designar
Frå 1961 til 1975 arbeidde ho som designar for mellom andre Halden Bomullsspinderi og Væveri, Sellgrens Veveri og Rauma Ullvarefabrikk. Ho formgav mellom anna ryeteppe.
Amundsen var med og starta Halden Husflidslag.
Språkskifte
Språkskifte (engelsk language shift) er ein prosess der eit språksamfunn går over frå å bruka eit språk til å bruka eit anna. Ofte er det nye språket forbunde med høgare prestisje enn det andre. Skiftet av språk medfører derfor ofte òg ei endring av kultur og veremåte. Prosessen der samfunnet først blir tospråkleg og så gradvis går heilt over til det nye språket blir kalla for assimilasjon. Prosessen kan strekka seg over to eller tre generasjonar.
Frå sørlege Slesvig kjenner ein språkskiftet frå dansk og frisisk til tysk omgangsspråk. Andre døme er angelsaksarane si erobring av Storbritannia og fortrenginga av keltiske språk, og overgang frå nederlandsk til fransk i Brussel/Belgia.
Volla
Volla er ein kommune i provinsen Napoli i regionen Campania i Italia. Kommunen har 23 000 ibuarar og dekker ei flatevidd på 6,2 km². Volla ligg om lag ni kilometer nordaust for provinshovudstaden Napoli, og kan reknast som ein forstad eller bydel til storbyen.
Songaren Tony Williams
Samuel E. «Tony» Williams var ein USA-amerikansk songar, mest kjend som frontmann i The Platters frå 1953 til 1960. Williams var fødd i Elizabeth i New Jersey, og døydde i New York av emfysem.
Syster hans, R&B-songaren Linda Hayes var avgjerande for at Williams vart medlem av The Platters, som vart oppdaga og styrt av Buck Ram. I ein krangel om pengar, slutta Williams i The Platters for å satse på ein solokarriere, og fortsette å arbeide med Ram.
Williams vart vald inn i Rock and Roll Hall of Fame som medlem av The Platters i 1990. Williams turnerte med sin eigen variant av The Platters, kalla The International Platters, med kona Helen Williams. Den musikalske leiaren William Gulino arbeidde på og av med Tony Williams og The Platters frå 1978 til 1992.
Distriktet Girne
Distriktet Girne (tyrkisk Girne ilçesi) er eit distrikt i Nord-Kypros. Distriktet ligg i den nordlege delen av øya Kypros og har eit areal på 690 kvadratkilometer. Fram til den tyrkiske invasjonen i 1974 høyrde området til distriktet Kerýnia i Republikken Kypros.
Folketal
Utviklinga av folketalet i distriktet og underdistrikta:
Administrasjon
Distriktsadministrasjonen i byen Girne (Kerýnia) representerer den nord-kypriotiske staten i distriktet. Leiar for distriktsadministrasjonen (tyrkisk kaymakam) er (i 2016) Mehmet Envergil.
Kommunar
Distriktet har desse kommunane (innbyggjartal 2011 i parentes):
Underdistriktet Girne Merkez
Landsbyen Karaman (Kármi) (55) ligg utanfor kommunestrukturen.
Underdistriktet Çamlıbel
Kommunen Lapta strekkjer seg inn i båe underdistrikta
Møteplassen
Møteplassen er det nordlegaste fjellet i gruppa ved sørsida av Frostlendet i Borgmassivet i Dronning Maud Land. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og namngjeve av dei.
Aurkleven
Aurkleven er ein stor dalbotn som delvis er dekt av morenar i botnen, mellom Kubus og Klevekampen i Filchnerfjella i Dronning Maud Land. Han vart kartlagt frå landmålingar og frå flyfoto av Den sjette norske antarktisekspedisjonen (1956–60).
Schmidt-kamera
Eit Schmidt-kamera, eller eit Schmidt-teleskop, er eit katadioptrisk astrofotografisk teleskop utforma for eit vidt synsfelt med avgrensa aberrasjon. Designet vart utforma av Bernhard Schmidt i 1930.
Somme døme er Samuel Oschin-teleskopet (tidlegare Palomar Schmidt), UK Schmidt-teleskopet og ESO Schmidt.
Mickey Baker
MacHouston Baker, kjend som Mickey Baker og Mickey «Guitar» Baker, var ein amerikansk gitarist. Han var særs viktig i å byggje bru mellom rhythm and blues og rock and roll, i lag med Bo Diddley, Ike Turner og Chuck Berry.
Tidleg liv
Baker var fødd i Louisville i Kentucky. Mora var svart, og faren, som han aldri møtte, skal ha vore kvit. Sjølv hadde han mørk hud og raudt hår. I 1936, 11 år gammal, vart Baker sett på ein barneheim. Han rømde ofte og måtte hentast av dei tilsette frå St. Louis, New York City, Chicago og Pittsburgh. Til slutt slutta barneheimen å leite etter han og frå han vart 16 år gammal vart han verande i New York City. Han arbeidde mellom anna som oppvaskar. 19 år gammal valde han å bli jazzmusikar. Trompet var førstevalet hans, men han hadde berre spart opp 14 dollar, og kunne ikkje finne anna enn gitarar til den prisen.
Han byrja å gå på The New York School of Music, men syns dei gjekk for seint fram. Han slutta på skulen og byrja å lære seg sjølv, men gav opp etter kort tid. Seks månader seinare møtte han ein gategitarist, som inspirerte han til å byrje og spele att. Han tok privattimar hos forskjellige lærarar dei neste få åra.
Karriere
Innan 1949 hadde Baker fått sin eigen combo, og byrja å spele betalingsjobbar. Han valde å flytte vestover, men fann ut at publikum der ikkje var like mottakande for progessive jazz. Baker var stranda utan arbeid i California då han såg eit show av bluesgitaristen Pee Wee Crayton. Baker sa om møtet:
St. Croix-elva i Wisconsin–Minnesota
Dei fyrste svenske nybyggjarane som slo seg ned i Minnesota reiste på elva, og busette seg nær henne.
Mickey Baker
Karriere
Han fann nokre få spelejobbar i Richmond i California, og tente akkurat nok pengar til å reise attende til New York.
Etter å ha reist austover, byrja Baker å spele inn musikk for Savoy, King og Atlantic Records. Han spelte på innspelingar med Doc Pomus, The Drifters, Ray Charles, Ivory Joe Hunter, Ruth Brown, Big Joe Turner, Louis Jordan, Coleman Hawkins, og mange andre artistar. På denne tida spelte Baker (i lag med anten Paramour Crampton eller Connie Kay på trommer, Sam «The Man» Taylor på tenor og Lloyd Trotman på bass) på fleire hittar for Atlantic, Savoy og King. Han var inspirert av suksessen til Les Paul & Mary Ford og danna popduoen Mickey & Sylvia (med Sylvia Robinson, ein av gitarstudentane hans) i midten av 1950-åra. I lag fekk dei hitsingelen «Love Is Strange» i 1956. Duoen gav seg seint i 1950-åra, men arbeidde sporadisk i lag fram til midten av 1960-åra.
Det var på denne tida han flytta til Frankrike, der han arbeidde med Ronnie Bird og Chantal Goya og spelte inn nokre soloalbum. Han vart verande i Frankrike resten av livet. Fram til han dødde var Baker sjeldan utan arbeid.
Baker spelte i 1975 på Roskildefestivalen.
I 1999 fekk Baker ein Pioneer-pris frå Rhythm and Blues Foundation.
I 2003 vart oppført på 53. plassen på lista til Rolling Stone over dei 100 beste gitaristane gjennom tidene.
Linyi
Linyi (kinesisk: 临沂 ; pinyin: Línyí) er eit byprefektur i provinsen Shandong aust i Kina. Byprefekturet, som ligg ved Gulehavet, har eit areal på 17 186 km² og hadde vel 10 millionar ibuarar i 2010.
Mickey Baker
Bøker
Han gav ut ein lærebokserie kalla Complete Course in Jazz Guitar som framleis vert nytta av mange jazzgitaristar verda over.
Stempelmotor med lineær stempelrørsle
Ein kan klassifisera stempelmotor med lineær stempelrørsle etter talet på sylindrar og korleis dei er plasserte i høve til kvarandre:
Linyi
Næringsliv
Næringsverksemda i Linyi er basert på engroshandel i stort format. Viktigaste industriprodukta er tektilar, matvarer, maskinar, elektronikkvarer, kjemiske produkt, som til dømes kunstgjødsel, samt bygningsmaterial, kol, medisinar, gull og porselen. Maskinane vert eksportert til Europa, Nord- og Sør-Amerika, samt Søraust-Asia.
Mickey Baker
Studioarbeid
Gitaren og stundom stemma hans, er å høyre på følgjande innspelingar:
Linyi
Samferdsle
Kinas riksveg 205 passerer gjennom området. Vegen byrjar i Shanhaiguan i Hebei og ender opp i Shenzhen, sør i provinsen Guangdong. Undervegs fører han gjennom Tangshan, Tianjin, Zibo, Huai'an i Jiangsu, Nanjing, Wuhu, Sanming, Heyuan og Huizhou. Kinas riksveg 206 går gjennom Linyu. Han strekker seg frå kystbyen Yantai til kystbyen Shantou i provinsen Guangdong. Vegen leier gjennom provinsane Shandong, Jiangsu, Anhui, Jiangxi og til sist Guangdong. Også Kinas riksveg 327 passerer gjennom området. Han går frå Heze i Shandong til Lianyungang i Jiangsu.
Nashornet
Nashornet er eit fjell 6 nautiske mil (11 km) nordaust for Viddalskollen, på sørsida av Viddalen i Dronning Maud Land. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59).
Linyi
Historie
Historia til Linyi kan sporast tilbake til år 400 fvt. Zhuge Liang og Wang Xizhi stammar frå området. I 1972 vart verket Krigskunsten av Sun Bin funne her, til liks med andre klassikarar skrive på bambusstriper.
Vanse kyrkje
Vanse kyrkje er ei krosskyrkje i Vanse i Farsund kommune kommune i Agder. Delar av steinkyrkja er frå mellomalderen, men kyrkja vart bygd om og utvida i 1848–49. Ho har 850 sitjeplassar.
Linyi
Historie
Våren 1938, under den andre sino-japanske krig, var det store kampar i prefekturet.
Vanse kyrkje
Historie
Ein veit ikkje sikkert når kyrkja først vart bygd, men det har vore spekulert i at ho (eller ein forgjengar) kan vere heilt frå 1037. Elles meiner ein at kyrkja er frå tidleg på 1200-talet. Mellomalderkyrkja var ei langkyrkje som var for lita kring midten av 1800-talet. I 1848 hadde ein byrja på arbeidet med å utvide kyrkja til krosskyrkje då galleriet ein dag svikta under ei gudsteneste. Det braut ut panikk, og åtte personar vart trampa ihel og mange fleire skadde. Det gamle koret og austveggen vart rivne, og langkyrkja vart utvida til krosskyrkje.
På hausten i 1872 vart kyrkja råka av lynet og brann så berre murane stod att, men mykje av inventaret vart redda ut. Då kyrkja vart bygd opp att, fekk ho det vesttårnet ho framleis har. Kyrkja vart restaurert i 1923–28 og 1953–54. Ved det siste høvet fekk ho sakristi i aust, og vindauga i austveggen i koret vart fjerna. Altarpariet vart fornya, og kyrkja fekk ny døypefont og glasmåleri i koret (av Bjarne Strand). I 1987 (950-årsjubileum basert på 1037) vart glasmåleri laga av Veslemøy Nystedt Stoltenberg installerte på vestveggen og i våpenhuset.
Stjernekart
Eit stjernekart er ei kartografisk framstilling av stjernehimmelen, der ein vanlegvis nyttar rektascensjon og deklinasjon som koordinatnett. Som regel nyttar ein stjernekart over små himmelområde, og samlar desse i eit atlas. Det største stjerneatlaset er Palomar-atlaset, som var ferdig i 1956.
For å orientere seg raskt på stjernehimmelen kan ein nytte dreibare stjernekart. Stjernekartet kan innstillast på klokkeslett og dato, og ei elliptisk utskjering, der randen representerer horisonten, syner då kva stjerner som er synlege.
Aurkjosen
Aurkjosen er ein stort sett isfri dalbotn markert av fleire gamle morenar, som ligg ved austsida av Nedresjøen i Gruberfjella av Wohlthatmassivet i Dronning Maud Land. Han vart oppdaga og kartlagt frå flyfoto av Den tredje tyske antarktisekspedisjonen i 1938–39, og kartlagd på ny frå flyfoto og frå landmålingar av Den sjette norske antarktisekspedisjonen i 1956–60.
Cellevegg
Cellevegg er det solide laget rundt ei celle. Hovudoppgåva til celleveggen er å verna det indre av cella mot fysiske rørsler som kan skade ho.
Det er berre cellevegg på plante-, bakterie-, (somme) archaea-, alge-, og soppceller; dyr og protozoar har ikkje noko lag utanpå cellemembranen.
The Best of Pink Floyd: A Foot in the Door
The Best of Pink Floyd: A Foot in the Door er eit samlealbum av det engelske rockebandet Pink Floyd, som kom ut som eit høve av nyutgjevingskampanjen Why Pink Floyd...? 2011–12. Samlinga vart gjeven ut på vinyl den 26. september 2018.
Handball-VM 1978 for kvinner
Verdsmeisterskapen i handball 1978 for kvinner, den 7. i rekka, vart avvikla i tida 30. november til 10. desember i Tsjekkoslovakia. 12 land deltok i turneringa: Algerie, Aust-Tyskland, Canada, Jugoslavia, Nederland, Polen, Romania, Sovjetunionen, Sør-Korea, Tsjekkoslovakia, Ungarn, Vest-Tyskland.
Aust-Tyskland gjekk til topps i meisterskapen etter å ha teke 8 av 10 poeng i finalerunda. Like mange poeng sanka Sovjetunionen, som måtte nøye seg med sølv grunna mindre målskilnad. Ungarn fekk bronse etter 6 poeng i finalerunda.
For meisterlaget utmerkte Kristina Hochmuth og venstrekant Marion Tietz seg, begge kom med på allstar-laget. Kapteinen Waltraud Kretzschmar og Roswitha Krause bidrog også mykje til triumfen.
Laiwu
Laiwu (kinesisk: 莱芜市; pinyin: Láiwú Shì) er eit lite byprefektur midt i provinsen Shandong, aust i Folkerepublikken Kina. Byprefekturet har eit areal på 2 246 km² og hadde ca 1,25 millionar ibuarar i 2006.
Laiwu består av dei to bydistrikta Laicheng og Gangcheng.
Ein del av den store Qi-muren står her att i verneverdig stand, og er oppført på Folkerepublikken Kina si liste over kulturminne.
Samferdsle
Kinas riksveg 205 passerer gjennom området. Vegen byrjar i Shanhaiguan i Hebei og ender opp i Shenzhen, sør i provinsen Guangdong. Undervegs fører han gjennom Tangshan, Tianjin, Zibo, Huai'an i Jiangsu, Nanjing, Wuhu, Sanming, Heyuan og Huizhou.
Hunndalen
Hunndalen er eit nærings- og bustadområde i Gjøvik kommune i Innlandet. Området blir i dag rekna som ein av Gjøviks bydelar og ligg om lag tre kilometer vest for Gjøvik bysentrum.
Skole, barnehage og fritid
I bydelen ligg det to skoler, Blomhaug barneskole med nesten 400 elevar og Vardal ungdomsskole. Hunndalen har òg ei rekke barnehagar, mellom dei Huskestua, Marka og Misjonshuset.
Fritidsklubben "Møteplassen" som er open på onsdagar er populær mellom dei unge i bydelen. Det er òg ein ballbinge på Vardal idrettsplass, nokre fotballbanar og ein leikeplass som ligg langs Hunnselva.
Mona Fossdal
Mona Fossdal er ein norsk grafisk designar og illustratør, forfattar og avdelingsleiar.
Fossdal er frå Vaksdal i Hordaland, men har sidan 1995 budd i Sogn og Fjordane (i Jølster, Førde og Eikefjord). Fossdal har hovudfag (master) i grafisk design og illustrasjon ved Kunsthøgskolen i Bergen, master i Organisasjon og leiing ved Høgskulen på Vestlandet (HVL), pedagogisk utdanning frå Høgskulen i Sogn og Fjordane, og høgare utdanning innan IKT, mediefag og kunsthistorie.
Frå 1995 til 2014 arbeidde Fossdal som lektor ved Mo og Jølster vgs. Frå 2014 fram til i dag har ho vore tilsett som avdelingsleiar i mediefag og kunstfag ved Hafstad vgs i Førde. Ho har dei siste åra skrive, illustrert og designa ei rekkje biletbøker for barn.
Altstätten
Altstätten  er ein kommune i kantonen St. Gallen. Kommunen har innbyggjarar  og eit areal på. Altstätten er hovudstad i valkrinsen Rheintal. Kommunesenteret ligg 410 meter over havet.
Filologi
Filologi (frå gresk φιλολογία, philologia, 'kjærleik til ord, tale') er vitskapen om språket og litteraturen til eit folk, til dømes klassisk filologi og germansk filologi. Språkstudiet i seg sjølv, lingvistikken, er ein av fleire vitskapar som har basis i filologien.
Opphavleg vart ordet brukt einstydande med klassisk filologi, vitskapen om språket, litteraturen og kulturen til dei gamle grekarane og romarane. I dag bruker ein ordet om språkstudium som heile, om hermeneutikk (fortolking), om oldtidskunnskap og om historiske studie av litteratur.
Ein filolog arbeider ofte ved undervisings- og forskningsinstitusjonar, på bibliotek, i media, forlag, museum eller i offentleg administrasjon.
Arcade av Duncan Laurence
«Arcade» (norsk 'arkade', viser til arkadespel ) er ein nederlandsk, engelskspråkleg popballade frå 2019 som vann Eurovision Song Contest 2019. Songen vert framført av songaren Duncan Laurence, som skreiv han saman med Joel Sjöö og Wouter Hardy. Songen kom ut den 7. mars 2019 etter å ha vorte vald ut av det nederlandske kringkastingsselskapet AVROTROS som det nederlandske bidraget til Eurovision Song Contest i Tel Aviv. «Arcade» vann tevlinga med 498 poeng, og dette var den fyrste sigeren til Nederland på 44 år.
Hausten 2020 og vinteren 2021 fekk «Arcade» ny popularitet då han gjekk viralt på det sosiale mediet TikTok. Suksessen førte til nye sal- og listesuksessar.
Bakgrunn
«Arcade» er skriven av den nederlandske songaren Duncan Laurence saman med Wouter Hardy og den svenske låtskrivaren Joel Sjöö. Laurence henta inspirasjon til songen ved å bruka hendingar frå sitt eige liv, blant anna ved å bruka historia til ein nær person som døydde i ung alder. «Eg valde å kalla songen "Arcade" – orda og akkordane kom av seg sjølv, som gjer at den høyrast så organisk ut, trass skifta i songen», fortalde Laurence då songen vart lansert.
I samarbeid med dei to andre låtskrivarane utvikla songen seg til å bli ein «delt, felles historie, og ikkje berre min eigen.» Duncan fortalde vidare at «Arcade» er ei historie om jakta på eins livs kjærleik, og at songen skildrar vona om det nokon gongar uoppnåelege. Ordet «arcade» vert berre nemnt éin gong i teksta, og tittelen referer til eit arkadespel, jamfør tekstlinja: «Small town boy in a big arcade, I got addicted to a losing game» (norsk omsetjing 'småbygut i eit stort arkadespel, eg vart avhengig av eit spel eg er dømd til å tape').
Mottaking
«Arcade» er ein popballade med engelsk tekst og vart offentleggjort 7. mars 2019 som det nederlandske bidraget til Eurovision Song Contest. Etter lanseringa vart songen favoritt til å vinne tevlinga, og i tida før Eurovision Song Contst toppa han veddemålslister og oddslister. Favorittstempelet førte til at den nederlandske kringskastaren NPO allereie før tevlinga byrja å førebu seg på å arrangere Eurovision Song Contest 2020 om «Arcade» skulle vinne.
Eurovision Song Contest
«Arcade» vart vald internt av kringkastaren AVROTROS til å representere Nederland i Eurovision Song Contest 2019 i Tel Aviv. I januar 2019 vart Nederland trekt til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Nederland hadde startnummer 14. I avrøystinga vart «Arcade» blant dei ti beste i semifinalen, og kvalifiserte seg dimed til finalen laurdag 18. mai. I finalen hadde songen startnummer 12.
Suksess på TikTok
Hausten 2020 og vinteren 2021 fekk songen ny popularitet då han gjekk viralt på det sosiale mediet TikTok. Suksessen gav nye sal- og listesuksessar. I januar 2021 vart «Arcade» den mest strøymde Eurovision-låten nokon gong på Spotify, og passerte «Soldi» med Mahmood, som vart nummer to i Eurovision Song Contest 2019.
Skeise-NM 1985 i firkamp
Noregsmeisterskapen på skeiser 1985 i firkamp for menn vart avvikla på Leangen stadion i Trondheim helga 13. og 14. januar. Rolf Falk-Larssen frå Trondhjems Skøyteklubb vart norsk meister i firkamp for fjerde gong i rad.
NM på skeiser 1985
Dato: 13./14. januar 1985
<br style="clear:both;" />
500 meter
<br style="clear:both;" />
5000 meter
<br style="clear:both;" />
1500 meter
<br style="clear:both;" />
10000 meter
<br style="clear:both;" />
Askje kyrkje
Askje kyrkje (eller Mosterøy kyrkje) er ei langkyrkje frå 1846 i Stavanger kommune i Rogaland fylke.
Byggverket er i tre og har 200 sitjeplassar. Det er oppført etter typeteikningar av Hans Ditlev Franciscus von Linstow.
Det er kyrkjegard ved kyrkja og eit separat kyrkjegardsstykkje eit par hundre meter lengre nordaust.
Tårnteleskop
Tårnteleskop er eit instrument for solobservasjonar. I toppen av eit tårn er det sett opp ein cølostat. Denne reflekterer sollyset loddrett ned mot ein spegel- eller eit linsesystem med stor brennvidde. Solbiletet som ert danna kan fotograferast eller lyset kan sendast vidare og analyserast med spektrograf eller spektroheliograf. Fordelen med eit tårnteleskop er at det er fast oppstilt, og derfor berre treng eit minium av mekanisk konstruksjon, og at hjelpeinstrument (til dømes ein tung spektrograf) ikkje treng å vere festa til kikkerten, men kan monterast på solide pilarar.
Aurkvævane
Aurkvævane er ei gruppe på tre dalbotnar fylte av morenar i botnen, på vestsida av Kvævefjellet i Payerfjella i Dronning Maud Land. Dei vart oppdaga og kartlagt frå flyfoto av Den tredje tyske antarktisekspedisjonen i 1938–39, og kartlagt på ny frå flyfoto og frå landmålingar av Den sjette norske antarktisekspedisjonen i 1956–60.
Kristiansand tingrett
Kristiansand tingrett er ein førsteinstansdomstol under Agder lagdømme. Han ligg i Kristiansand i Vest-Agder fylke og har eit domssokn som dekker kommunane Bykle, Valle, Bygland, Evje og Hornnes, Iveland, Birkenes og Lillesand i Aust-Agder fylke og Kristiansand,  Vennesla, Søgne, Songdalen, Mandal, Marnardal, Lindesnes, Åseral og Audnedal i Vest-Agder. Domstolen består av ein sorenskrivar, elleve dommarar, fire dommarfullmektigar og 23 sakshandsamarar. Den tidlegare domstolen Setesdal herredsrett vart nedlagd i 1992 og Mandal tingrett vart nedlagd i 2004. Oppgåvane deira vart overførde til Kristiansand tingrett.
Rapperswil-Jona
Utanom Rapperswil og Jona, som var eigne kommunar fram til 2006, består kommunen av Bollingen, Busskirch, Curtiberg, Kempraten-Lenggis, Wagen og Wurmsbach.
Landområdet Rapperswil-Jona består av 37,4 % landbruk, 30,6 % skog, 28,6 % bygningar og vegar, dei siste 3,4 prosentane er elvar og sjøar.
Demografi
86,9 % har tysk morsmål, medan dei nest mest utbreidde språka er italiensk med 3,1 % og serbokroatisk med 2,1 %.
Kristina Hochmuth
Klubbspel
Hochmuth spelte på TSC Berlin frå 1965 til 1980. Med klubben frå Aust-Berlin vann ho EHF-cupen i 1978 og EHF-cupvinnarcupen i 1977 og 1979. Elles vart ho aust seriemeister fire gongar og like mange gongar nasjonal cupmeister.
Rapperswil-Jona
Historie
Rapperswil kan syne til busetjing frå omkring 5 000 år tilbake. Rapperswil slott er bygt om kring år 1220 av greven av Rapperswil.
Kristina Hochmuth
Landslagsspel
Frå 1966 til 1980 deltok Hochmuth i 235 landskampar og skåra 880 mål. Ho var ein sentral spelar då Aust-Tyskland vann tre av fire VM-turneringar i tida 1971-78. I Handball-VM 1978 vart ho toppskårar med 41 nettkjenningar. Hochmuth var også med då det austtyske mannskapet sikra seg OL-sølv i 1976 og OL-bronse i 1980.
Oh! You Pretty Things
«'''Oh! You Pretty Things'» er ein song skriven av David Bowie i 1971 for albumet Hunky Dory''. Han opnar med berre Bowie på piano og vokal, før det fengande refrenget kjem inn. Den enkle pianostilen vert ofte samanlikna med The Beatles sin «Martha My Dear». Tematisk sett er songen inspirert av okkultisten Aleister Crowley og filosofen Friedrich Nietzsche, og kunngjer at «menneskerasen er på veg ut til fordel for ein allianse mellom komande romvesen og ungdomen i dagens samfunn».
Songen vart først gjeven ut av Peter Noone frå Herman's Hermits på ein singel der der Bowie sjølv spelte piano. Han nådde 12. plass på singellista i 1971. None erstatta Bowie-linja «The Earth is a bitch» med «The Earth is a beast» i ei framføring som NME-redaktørane Roy Carr og Charles Shaar Murray kalla «eit av dei beste døma i rock and roll på songar som mislukkast fullstendig i å oppnå noko kjensle som helst med stemninga eller innhaldet i teksten.»
Komposisjon
Teksten handlar om at homo sapiens vert erstatta av ein meir utvikla rase, som blir sett på som ein metafor for korleis ein generasjon ser på etterkomarane sine med lengsel, frykt og forakt, eller korleis ein forelder ser på barnet sitt. Kona til Bowie var gravid med det første barnet til Bowie på denne tida.
Refrenget er fengande og med langt færre takt- og akkordendringar. Songen vert avslutta med ein ritardando-takt som endar på C, den dominante til F, og sluttar songen med ei kjensle av uro, men Bowie lar songen gli rett over i den neste, «Eight Line Poem», som star i F, og slik løyser opp den tidlegare songen.
Innspelingar
Det vart laga ein demoverjson av «Oh! You Pretty Things» kring desember 1970, og studioopptaket vart spelt inn kring juli-august 1971. Bowie spelte songen tre gonger for BBC. Det første opptaket er gått tapt. Det andre opptaket frå 3. juni 1971 finst på den japanske utgåva av Bowie at the Beeb, medan det tredje opptaket frå 22. mai 1972, finst på standardutgåva av Bowie at the Beeb. Bowie framførte òg songen på The Old Grey Whistle Test den 8. februar 1972, og under Ziggy Stardust-turneen i 1972-1973, ofte i ein medley med «Wild Eyed Boy From Freecloud» og «All the Young Dudes», slike in kan høyre på Hammersmith Odeon-konserten den 3. juli 1973.
Rekkemotor
Rekkjemotor er ein stempelmotor med lineær stempelrørsle, der sylindrane er plasser etter kvarandre i ei rekkje. Dette er den vanlegaste byggemåten. Når talet på sylindrar er stort vert motorane lange og rekkjemotor nytta i køyretøy har sjeldan meir enn seks sylindrar. Ombord i skip er det god plass i maskinrommet og skipsmotorar kan ha opp til 14 sylindrar i rekkje, men det tykkjest som Wärtsilä er den einaste produsenten som har nytta 14 sylindrar. Køyretøymotorar med meir enn seks sylindrar er vanlegvis V-motorar, som er meir kompakte.
Di fleire sylindrar det er di jamnare vert dreiemomentet, men samstundes aukar friksjonen og effekttapet. Produsentane ynskjer difor å avgrensa sylindertalet og freistar i staden å ta ut så stor effekt som mogeleg frå kvar einskild sylinder.
Støytdempar
[[fil:Oil damper mov.gif|mini|høgre|Oljefyllt støytdempar.
A: Stempelstong
B: Maksimumnivå
C: Yttre volum
D: Stempel
E: Frontkammer
F: Ventil
]] Støytdempar er ein komponent som absorberer energi og soleis innfører demping i eit masse-fjør-system. Støytdemparar på køyretøy er vanlegvis oppbygde som to sylindrar, den eine inni den andre. I den indre sylinderen er det plasser eit stempel, festa til ei stempelstog. Stempelstonga og den andre enden av støytdemparen er festa til ramma, karosserier, ein aksling eller ei berearm til hjulopphenget.
Verkemåte
Når hjula går over ein hump i vegen vert fjørene pressa saman og stemplet vert trykt innover i sylinder. Oljen i kammeret framom stemplet vert då pressa gjennom ein ventil og inn i det ytre kammeret. Når humpen er passer vert stemplet trekt utover att og olje må passera gjennom ventilen og inn i det indre kammeret framom sylinderen. Viskositen til oljen fører til at noko av energien som er lagra i det svingande systemet går over til terminsk enegi, som aukar temperaturen til oljen. Denne energien vert i sin tur overført til lufta rundt demparen, slik at temperaturen ikkje vert for høg. Ved å variera storleiken på opningane i ventilen kan Q-verdien til systemet avstemmast.
Hovudoppgåva til ein støytdempar er å absorbera energi og slik dempa eit svingesystem, men nokre støytdemparar er kombinerte med ei luftfjør.
Herb Reed
Herbert «Herb» Reed var ein USA-amerikansk musikar, vokalist og med på å starte bandet The Platters, som hadde stor suksess i 1950- og 1960-åra. Reed, som var det siste overlevande, originale medlemmet av gruppa, har fått æra for å ha kome på namnet på gruppa. Reed kom på namnet etter at ein radiopratar i 1950-åra kalla platene deira «platters».
Reed voks opp i fattigdom i Kansas City i Missouri, og flytta til Los Angeles då han var 15 år gammal. Han flytta til Boston-området i 1970-åra, etter suksessen med The Platters. Han var det einaste medlemmet i The Platters som song på alle dei kring 400 songane bandet spelte inn. Ein kan høyre vokalen hans på dei største hittane til The Platters, som «Smoke Gets in Your Eyes», «The Great Pretender», «Twilight Time» og «My Prayer».
Som det siste originale medlemmet i The Platters, kjempa Reed ein lang rettskamp om rettane til namnet The Platters, ein kamp han til slutt vann.
Reed turnerte gjennom heile karrieren, og han framførte så mykje som 200 konsertar i året fram til 2012, då han måtte stoppe på grunn av helsa. Han døydde av komplikasjonar frå fleire sjukdommar, mellom anna svakt hjarte, på ein pleieheim i Boston den 4. juni 2012, 83 år gammal.
Sørhavsterne
Sørhavsterne (Sterna vittata) er ein medlem av ternefamilien. Ho er ei mellomstor terne som lever sirkumpolart på sørlege hav og hekkar på subantarktiske øyar.
Sørhavsterna er ei kvit og lys grå terne med svart hette. I hekkedrakt er nebb og føter raude og den svarte hetta dekkjer hovudet frå nebbrota til nakken og går ned til i underkant av auga. Undersida av kroppen er grå, men kinna, undergumpen og halen er kvite. Utanom hekketida får vaksne fuglar heilt kvit underside, hetta blir mindre med kvit panne og nebbet blir skittenraudt. Sørhavsterner liknar raudnebbterner, men er litt større enn sistnemnde, måler 36 centimeter og veg 140 gram i gjennomsnitt.
Sørhavsterner hekkar på mange øyar i Sørishavet nord til Île Amsterdam i Indiahavet på 37°49′ sør. Dette inkluderer øyane Tristan da Cunha, Gough Island, Sør-Shetlandsøyane, Prince Edwardøyane, Crozetøyane, Kerguelenøyane, Snaresøyane, Aucklandøyane, Bountyøyane, Antipodeøyane, Campbelløyane, Macquarieøya, Sør-Georgia og småøyar utanfor Stewart Island/Rakiura. Nokre av fuglane som hekkar lengst sør er trekkfuglar, kjente overvintringsområde ligg langs søraustkysten av Sør-Amerika og utanfor Sør-Afrika.
Perioden for hekking varierer frå lokasjon til lokasjon og ligg innanfor grensene september til mars. Hekkebiotopa er steingrunn nær kystlinja og litt lengre inn med noko vegetasjon. Dei vel hekkeplassar som er lite tilgjengelege for predatorar, på holmar, på fjellhyller i bergsider, tilhøva varierer frå øy til øy. Dei hekkar vanlegvis i små koloniar på under 20 par, nokre gonger parvis, somme plassar i koloniar på opptil 1000 par. Reiret er ei enkel grop, kor dei legg eitt egg, nokre gonger to egg. Paret rugar på skift i ca. 24-25 dagar og ungane flygedyktige etter ein månad. Tre år gamle kan sørhavsterna starte hekking og dei kan oppnå levealder på over 14 år.
Når hekking går føre seg beitar dei nær land, utanfor hekkesesongen på åpent hav eller langt frå land. Føda består hovudsakleg av små fisk og pelagiske krepsdyr i sjøen. Dei kan plukke krepsdyr ved å duppe nebbet i sjøen og dei kan stupdukke.
Palagonitt
Palagonitt er ein brun til gul lavabergart og består hovudsakleg av omdanna vulkansk glas, og minnar om obsidian, men har ein basaltisk samansetnad. Han vert danna ved lavautstrøyming i vatn eller under is. Vatnet går raskt over i vassdamp ved kontakt med den varme lavaen, og dei små lava-brotstykka reagerer med dampen og danner dei lyse kjeglene av palagonitt-tuff som er vanleg i område der basaltiske utbrot kjem i kontakt med vatn. Eit døme finn ein i dei pyroklastiske kjeglene på Galapagosøyane. Charles Darwin kjente igjen opphavet til desse steinane då han vitja øyane. På Island finst òg palagonitt, spesielt der basaltisk lava har strøymd ut under isbrear og vatn.
Palagonitt har òg blitt påvist i regolitt på Mars. Den spektroskopiske signaturen til palagonittendringar på Mars er brukt som bevis på at det finst vatn på planeten.
Bergarten er kalla opp etter Palagonia på Sicilia.